Lirika Matoshi

Lirika Matoshi (lindur më 1996) është një stiliste kosovare që banon në New York City. Matoshi shquhet për dizajnet e saj femërore.

 Jeta personale 
Matoshi u rrit në Prishtinë, kryeqytetin e Kosovës. Ajo vjen nga një familje shqiptare me nëntë   fëmijë. Motra e saj e madhe Teuta Matoshi është gjithashtu stiliste.

 Karriera 
Matoshi u zhvendos në SHBA në vitin 2016 për të ndjekur shkollimin në Institutin e Teknologjisë së Modës. Kur kërkesa e saj u refuzua, ajo vazhdoi të dizajnojë në mënyrë të pavarur nga një studio në Bronx.

Matoshi u bë e njohur në vitin 2017 kur personalizoi një palë geta, duke i zbukuruar ato. Pasi postoi një imazh të getave në faqen e saj personale në Instagram, imazhi u nda nga blogerë të modës dhe Matoshi filloi të shiste versione të getave pasi mori kërkesa për to. Në vitin 2017 një nga modelet e saj u vesh gjithashtu nga këngëtarja Elle King në Grammy Awards.

Në vitin 2020 një tjetër dizajn i Matoshit u bë i njohur. Një fustan i bërë nga një pëlhurë tyli që përmban një model luleshtrydhesh që shkëlqejnë, çoi në një rritje të shitjeve prej 1000% për Matoshin. Vogue e quajti modelin e Matoshit "fustanin e verës".

Lirika Matoshi mori mirënjohje nga Ministrja e Kulturës, Rinisë dhe Sportit në Kosovë, Vlora Dumoshi, dhe nga Zëvendësministri Halil Matoshi, në gusht 2020. 

 Referime 

 Linqe te jashtme 


Kategoria:Shqiptarë të Kosovës
Kategoria:Lindje 1996
Kategoria:Njerëz që jetojnë
Kategoria:Artistë nga Prishtina
Kategoria:Mërgimtarë kosovarë në Shtetet e Bashkuara të Amerikës